Á morgun , laugardaginn 18. maí , koma á safnið góðir gestir , þeir John Bodinger sem er dósent í mannfræði við Susquehanna háskóla í Bandaríkjunum og Sigurjón Baldur Hafsteinsson er prófessor í safnafræði við Háskóla Íslands . John og Sigurjón Baldur eru að vinna sameiginlega að verkefni ( bók ) um Smámunasafn Sverris Hermannssonar í Eyjafjarðarsveit , en þeir eru að skoða gildi safnsins fyrir gesti þess og samfélagið . Þeir hafa áhuga á því að ræða við sem flesta sem heimsótt hafa safnið og / eða hafa skoðanir á tilvist þess . Einnig vilja þeir endilega ræða við fólk sem þekkti og / eða vann með Sverri , frændfólk og vini . John Bodinger hefur skrifað eina grein um safnið sem mun væntanlega birtastá þessu ári í tímaritinu Nordisk Museologi , sem er norrænt tímarit um söfn og safnafræði . Hann hefur undanfarin ár notið þess að koma með nemendur við Susquehanna-háskóla í vettvangsferð á Smámunasafnið . Sigurjón Baldur hefur einnig notið gestrisni safnsins og kom í vetur með hóp af nemendum frá Háskóla Íslands til að kynna sér starfsemina á safninu . Vonum að sem flestir hafi tök á að koma og eiga gott spjall við þá félaga . Kær kveðja , stúlkurnar á Smámunasafninu .